Telma Monteiro

| Mitalit | Mitalit | Mitalit |  |
| --- | --- | --- | --- |
|  Telma Monteiro |  Telma Monteiro |  Telma Monteiro |  |
Maa:   Portugali
Naisten judo
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 57 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Rio de Janeiro 2007 | 52 kg |  |
|  Hopeaa | Rotterdam 2009 | 57 kg |  |
|  Hopeaa | Tokio 2010 | 57 kg |  |
|  Hopeaa | Tšeljabinsk 2014 | 57 kg |  |
|  Pronssia | Kairo 2005 | 52 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Baku 2015 | 57 kg |  |
|  Hopeaa | Minsk 2019 | joukkue |  |
|  Pronssia | Minsk 2019 | 57 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tampere 2006 | 52 kg |  |
|  Kultaa | Belgrad 2007 | 52 kg |  |
|  Kultaa | Tbilisi 2009 | 57 kg |  |
|  Kultaa | Tšeljabinsk 2012 | 57 kg |  |
|  Kultaa | Lissabon 2021 | 57 kg |  |
|  Hopeaa | Istanbul 2011 | 57 kg |  |
|  Hopeaa | Praha 2020 | 57 kg |  |
|  Pronssia | Bukarest 2004 | 52 kg |  |
|  Pronssia | Rotterdam 2005 | 52 kg |  |
|  Pronssia | Wien 2010 | 57 kg |  |
|  Pronssia | Budapest 2013 | 57 kg |  |
|  Pronssia | Montpellier 2014 | 57 kg |  |
|  Pronssia | Tel Aviv 2018 | 57 kg |  |
Telma Alexandra Pinto Monteiro  (s. 27. joulukuuta 1985 Lissabon) on portugalilainen judoka.
Monteiro aloitti kansainvälisen uransa 52 kg:n painoluokassa. Hän sai pronssia alle 20-vuotiaiden EM-kilpailuissa Sarajevossa 2003. Seuraavana vuonna hän saavutti ensimmäisen aikuisten arvokisamitalinsa, pronssia Bukarestin EM-kilpailuissa. Myöhemmin samana vuonna hän voitti alle 20-vuotiaiden Euroopan-mestaruuden Sofiassa ja saman ikäluokan MM-pronssia Budapestissä.
Monteiro sai 2005 pronssia sekä Rotterdamin EM- että Kairon MM-kilpailuissa. Lisäksi hän sijoittui toiseksi alle 23-vuotiaiden EM-kilpailuissa Kiovassa. Hän voitti Euroopan-mestaruuden Tampereella 2006 kukistettuaan loppuottelussa romanialaisen Ioana Aluas-Dinean. Myöhemmin samana vuonna hän .voitti alle 23-vuotiaiden Euroopan-mestaruuden Moskovassa. Vuonna 2007 hän voitti Euroopan-mestaruuden Belgradissa ja sai MM-hopeaa Rio de Janeirossa. Pekingin olympialaisissa 2008 hän sijoittui yhdeksänneksi.
Monteiro saavutti ensimmäisen arvokisamitalinsa 57 kg:n painoluokassa voittaessaan Euroopan-mestaruuden Tbilisissä 2009. Myöhemmin samana vuonna hän sai hopeaa Rotterdamin MM-kilpailuissa. Vuonna 2010 hän oli kolmas Wienin EM-kilpailuissa ja toinen Tokion MM-tatamilla. Istanbulin EM-kilpailuissa 2011 hän sai hopeaa. Hän voitti Euroopan-mestaruuden Tšeljabinskissa 2012. Hän sai EM-pronssia 57-kiloisissa Budapestissa 2013 ja Montpellier’ssa 2014. Tšeljabinskin MM-kilpailuissa 2014 hän oli toinen. Hän voitti kultaa Bakun Euroopan kisoissa 2015. Astanan MM-kilpailuissa 2015 hän oli seitsemäs.
Monteiro saavutti Rio de Janeiron olympialaisissa 2016 pronssia 57 kg:n painoluokassa kukistettuaan pronssiottelussa romanialaisen Corina Căprioriun. Budapestin MM-kilpailuissa 2017 hän sijoittui viidenneksi. Hän saavutti pronssia Tel Avivin EM-kilpailuissa 2018. Minskin Euroopan kisoissa 2019 hän saavutti 57-kiloisissa pronssia ja sekajoukkuekilpailussa hopeaa. Hän saavutti 57 kg:n sarjassa EM-hopeaa Prahassa 2020 ja voitti samassa sarjassa Euroopan-mestaruuden Lissabonissa 2021. Saman vuoden Budapestin MM-kilpailuissa hän oli seitsemäs, samoin Zagrebin EM-kilpailuissa 2024.
Monteiro on saavuttanut maailmancupeissa ja Continental Open -kilpailuissa kaksitoista turnausvoittoa, kaksi kakkossijaa ja viisi kolmossijaa. Masters- /Grand Prix -/Grand Slam -kilpailuissa hän on saanut kahdeksan voittoa, kuusi kakkossijaa ja kymmenen kolmossijaa. Hän on voittanut viisi Portugalin-mestaruutta.